ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 402 τελικό 
Βρυξέλλες, 28 Ιουλίου 1993 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ) αριθ. 3906/89 του Συμβουλίου 
με σκοπό την επέκταση της οικονομικής ενίσχυσης στην 
πρώην Γιουγκοσλαβική Δημοκρατία της Μακεδονίας 
(υποβληθείσα από την Επιτροπή) 
χ 
Αιτιολογική έκθεση 
Η πρώην Γιουγκοσλαβική Δημοκρατία της Μακεδονίας (FYROM) 
αναγνωρίστηκε με το προσωρινό αυτό όνομα από τα Ηνωμένα Έθνη στις 8 
Απριλίου 1993. 
Έχει μεγάλη σημασία να ενισχυθεί η σταθερότητα και η εδραίωση 
της δημοκρατίας σ'αυτό το νέο κράτος, όπως επίσης και να στηριχθεί η 
εφαρμογή των οικονομικών μεταρρυθμίσεων των οποίων η επιτυχία θα 
αποτελούσε παράγοντα σταθερότητας για το σύνολο της περιοχής των 
Βαλκανίων. 
Για το λόγο αυτό κρίνεται σκόπιμο να συνεχιστεί, μέσω του 
προγράμματος PHARE, η προσπάθεια συνδρομής όπως είχε αποφασίσει το 
Ευρωπαϊκό Συμβούλιο του Εδιμβούργου. Η συνδρομή αυτή θα πρέπει κατά 
κύριο λόγο να εξασφαλίσει τη μετάβαση της FYROM προς μία οικονομία της 
αγοράς. 
Κατά συνέπεια, προτείνεται στην Επιτροπή να εγκρίνει σχέδιο 
πρότασης κανονισμού για την τροποποίηση του κανονισμού (ΕΟΚ) αριθ. 
3906/89Î1) του Συμβουλίου, και να περιληφθεί στον κατάλογο των 
δικαιούχων χωρών και η πρώην Γιουγκοσλαβική Δημοκρατία της Μακεδονίας, 
με την ένδειξη ότι η προσθήκη αυτή δεν προδικάζει τη λύση που θα δοθεί 
στο πρόβλημα της ονομασίας της Δημοκρατίας αυτής, ούτε την αναγνώριση 
της από την Κοινότητα. Η επιφύλαξη αυτή πρόκειται να εγκριθεί από την 
Κοινότητα και τα κράτη μέλη της με δήλωση στο πλαίσιο της πολιτικής 
συνεργασίας, η οποία θα εγκριθεί την (δια ημέρα με τον κανονισμό. 
(1) ΕΕ αριθ. L375 της 23.12.1989, σ. 11 
3 
πρότασης κανονισμού του Συμβουλίου 
για την τροποποίηση του κανονισμού (ΕΟΚ) αριθ. 3906/89 του Συμβουλίου 
με σκοπό την επέκταση της οικονομικής ενίσχυσης στην 
πρώην Γιουγκοσλαβική Δημοκρατία της Μακεδονίας 
Το Συμβούλιο των Ευρωπαϊκών Κοινοτήτων, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και 
ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι ο κανονισμός (ΕΟΚ) αριθ. 3906/89^1^, όπως τροποποιήθηκε τελευταία 
από τον κανονισμό (ΕΟΚ) αριθ. 1764/93^2), προβλέπει ενέργειες 
οικονομικής βοήθειας με σκοπό να στηριχθεί η διαδικασία οικονομικής και 
κοινωνικής μεταρρύθμισης σε ορισμένες χώρες της Κεντρικής και 
Ανατολικής Ευρώπης· 
ότι στο παράρτημα του εν λόγω κανονισμού απαριθμούνται οι χώρες που θα 
μπορούσαν να λάβουν τη βοήθεια αυτή· 
ότι, μέχρι στιγμής, οι χώρες αυτές είναι οι ακόλουθες Αλβανία, 
Βουλγαρία, Ουγγαρία, Εσθονία, Λετονία, Λιθουανία, Πολωνία, Ρουμανία, 
Σλοβακική Δημοκρατία, Σλοβενία, Τσεχική Δημοκρατία και Γιουγκοσλαβία· 
ότι η πρώην Γιουγκοσλαβική Δημοκρατία της Μακεδονίας αναγνωρίστηκε με 
το προσωρινό αυτό όνομα στις 8 Απριλίου 1993 από τη Γενική Συνέλευση 
των Ηνωμένων Εθνών· 
ότι έχει μεγάλη σημασία να ενισχυθεί η σταθερότητα σ'αυτό το νέο 
κράτος, όπως επίσης και να υποστηριχθεί η εφαρμογή των οικονομικών 
μεταρρυθμίσεων και η εδραίωση της δημοκρατίας· 
ότι, κατά συνέπεια, πρέπει να συμπεριληφθεί και τυπικά το νέο αυτό 
κράτος στον κατάλογο των δικαιούχων χωρών του κανονισμού (ΕΟΚ) αριθ. 
3906/89, 
(1) ΕΕ αριθ. L375 της 23.12.1989, σ. 11 
(2) ΕΕ αριθ. L162 της 30.06.1993, σ. 1 
εξέδωσε τον παρόντα κανονισμό 
Άρθρο 1 
Στο παράρτημα του κανονισμού (ΕΟΚ) αριθ. 3906/89 παρεμβάλλεται η 
ακόλουθη χώρα : 
Πρώην Γιουγκοσλαβική Δημοκρατία της Μακεδονίας. 
Άρθρο 2 
0 παρών κανονισμός αρχίζει να ισχύει την τρίτη ημέρα από τη δημοσίευση 
του στην Επίσημη Εφημερίδα των Ευρωπαϊκών Κοινοτήτων. 
0 παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
G ISSN 0254-1483 
COM(93)402 τελικό 
ΕΓΓΡΑΦΑ 
R 11 
Αρι*. καταλόγου : CB-CO-93-435-GR-C 
ISBN 92-77-58766-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg